…gavel ur  splandér, pé èl pé larehen, ur rodig a sclérder èl ur gouron. Hi hum laquas a nehué de bédein guet ur grèd brassoh hoah. Èl ma credé, én dôn ag hé halon penaus mhi devehé bet er péh e houlenné, hi e ancoéhas hé housqued, hag e bedas betag en dé. Nezé hi e dostas der gavel hag e lamas guet hé dorn, én ur greinein, el liein-hont e oé é holein face er hroaidur. O burhud hemp-par ! Er facig-hont, péhani e oé aguent quen trist, e ziscoa deulegad bouil ha liguernus peré e sell doh-thi. Hé hroaidur hi guèl hag e hoarh  doh-thi ; follès men dé deit de vout guet er joé e zou én hé halon, hi e saill, hi e ouil, hag e gri : O miracl ! hag én ur garguein der fenestr, hi e halhue a voéh ihuèl ha guet hé bréh ol hé amésion, én ul larèt dehai donnèt de huélèt er péh e zé en Eutru-Doué a hobér aveit-hi. En amésion-hont e zas, hag e huélas é gùirioné penaus ma oé bras hé bonheur. Er hroaidur e hoarhé èl pen devehé bet vennet discoein é hanaùé er græce e oé bet groeit dehou, hag ou sellé guet é zeulegadigueu braù ha gùihue ; ol  en dud-men, dun dro, hum laquas de drugairéquat en Eutru-Doué.